
TENTAMENTUM  MEDICUM, 


DE 

CHOLERA  MORBI 

PATHOLOGIA,  CAUSA  PROXIMA,  &c. 


Hujus  argumenti  tractationem  aspicanti,  in 

animo  mihi  erat,  omnia  ad  choleram  morbum 

» 

pertinentia,  tam  plene  breviterque  perscribere 

quam  vel  sinerit  res  vel  postularet.  Quem  in 

modum  tractata  materia  grandior  facta  est,  quam 

qu£e  tentamini  hujusmodi  scriptorio  conveniret. 

Ergo,  brevitate  studens,  sequentia  in  medium 

proferre  statui,  quas  opusculo  ampliori  capitulum 

unum  solummodo  fuissent.  Quoniam  autem 

csetera  ejusdem  rei  capita  peritissime  ab  ingeniis 

% 

acrioribus  investigatas  sunt,  quos  de  Pathologia 
novos  jam  aperiam  conspectus,  opus  meum  im- 
perfectum forsitan  ac  mancum  compensaturos 
spero. 

Nulla  rei  medicae  inquisitio,  ut  opinor,  tam  ad 
se  medicorum  animos  convertit,  vel  fructu  mi- 
nore exulta  est,  quam  cholerae  proxima  causa. 

A 

Qui  in  India  Orientali  nuper  morbus  extitit  adeo 
lethalis,  et  adeo  saepe  curantium  elusit  consilia, 
ut  mirandum  minime  sit,  nostros  nil  pro  acumi- 
ne suo  non  excogitasse,  si  qua  medendi  ratio  in- 
stitueretur secundior. 

Doctori  Jacobo  Johnstone  acceptum  referi- 
mus, quod  medicorum  animos,  qui  ad  hanc  mate- 
riam imprimis  converterentur,  primus  impulerit. 
Is  namque,  excepto  Aret^eo,  qui  humoribus  retro 
gulam,  ventriculum,  ac  intestina  versus  motis 
morbum  imputavit,  primus  ab  Hippocrate  ad 
recentes  scriptores  usque,  in  iis  nimirum  quorum 
scripta  novi,  secretionem  bilis  nimiam,  chole- 
rae, saltem  quando  gravior  est,  causam  proximam 
esse  in  dubium  vocat. 

Quoniam  vero  Johnstonei  etiam  dubitanda  vi- 
deatur sententia,  difficultatesque  haud  superan- 
da recentioribus  obviam  eant  opinionibus,  jam 
quantum  hae  peccent,  detegere  conabor,  quicquid 
ab  illa  dissentiam  donec  ad  quaedam  mei  ipsius 
propria  progrediar,  reservaturus.' 

Principio  itaque  exempla  plura  atque  etiam 
pessima  memorata,  ubi  ventriculus  ac  intestina 
nihil  male  habuerunt,  ad  demonstrandum  per  se 
satis  valent,  malum,  contra  ac  putavit  Dominus 
Jameson  ej  usque  opinionis  comites,  a Isesione 
horum  organorum  primaria  haud  pendere.  Quin- 

etiam  arsenicum  cieteraque  venena,  vulneribus 
summae  cutis  imposita,  effectus  suos  speciales, 
quod  ostendit  Dominus  Brodie,  ventriculo  alvo- 
que induxerunt,  idque  fere  pariter  graviter  ac 
organis  ipsis  applicata  * Unde  fit  ad  tales  effec- 
tus praestandos,  minime  opus  fuisse,  ut  virus  vis- 
ceribus liedendis  admoveretur.  Casus  demum 
rari,  in  quibus  a?gri  aeque  subito  ac  a fulgure 
prostrati  ac  illico  extincti  sunt,  cujus  rei  meminit 
ipse  Jameson,  non  modo  quam  futilis  sit  hujus 
sententia,  verum  etiam  nervis  vel  vasis  sanguinem 
vehentibus  magnum  morbi  onus  incumbat,  de- 
monstrant. 

Commentum  autem  recentius,  quo  malum 
ductibus  bilis  obstructis,  unde  universo  generi 
nervoso  nascatur  irritamentum,  oriri  fertur,  mor- 
bosaeque  ventriculi  actiones  non  nisi  naturae  ad 
impedimentum  summovendum  conatus  haben- 
tur, minime,  ut  opinor,  est  admittendum.  Et- 
enim in  Ictero,  h calculis  in  ductum  communem 
impactis,  nulla  talia  vel  partis  singularis  vel  cor- 


* Ab  experimentis  pluribus  a celeberrimis  viris  Johanne 
Hunter  et  Orfila  instituta,  medicamenta  tum  vomitiora  tum 
cathartica  in  animalium  inferiorum  venis  injecta,  effectus 
suos  speciales  apud  ventriculum  alvumque  peperisse,  nec 
minus  validos  quam  his  ipsis  organis  proxime  immissa,  liquet 

poris  totius  indicia,  qualia  in  cholera,  se'  mani- 
festant. Praeterea  in  nullo  hujus  exemplo  vel 
membranam  conjunctivam  vel  cutem  a bile  suf- 
fusam vidimus,  in  quo  nota,  si  non  aliam  causam 
ac  iter  bili  duodenum  versus  obstructum  agnos- 
ceret, profecto  in  cholera  longa  saltem  se  mani- 
festam fecisset. 

Antequam  conspectum  hujus  argumenti  meum 
proferam,  nullam  rei  rationem,  hactenus  proposi- 
tam, inquisitione  severiori  esse  comprobatam,  prse- 
monuisse  liceat ; nec  forsitan  ea  quam  suggessero, 
fatis  melioribus  fruetur.  In  spem  tamen  venio, 
ut  nostra,  qualiacunque  sint,  publicata,  ingenio- 
siores adducant,  qui  hinc  rei  impensius  operam 
dent,  itaque  scientiam  artis  salutiferae,  majore  in 
modo  promoveant.  Princeps  enim  atque  ulti- 
mus Pathologiae  finis,  ut  bene  inquit  Doctor 
Barry,  esse  debet,  ut  ea  ad  medicum  usum  im- 
primis conducat : et  hac  de  re  sola  pendet  ejus 
utilitas,  ej usque  pretium  est  aestimandum.  Ergo 
causam  cholerae  proximam  ej  usque  pathologiam, 
nixu  haud  bene  definito  inter  se  conjunctas  me- 
cum  reputans,  parumque  ad  hanc  rem  animum 
jam  attendens,  ad  utramque  evolvendam  pergam. 

Principio  virus  quoddam,  in  cholera,  ejus  effec- 
tum excitare,  cogitandum ; dein  quatenus  in  cor- 
pore universo  vi  sua  polleat  illud,  perpendendum. 

Quoniam  autem  de  generis  nervosi  actionibus 
sanis  pariter  ac  morbosis  cognitio  non  nisi  arcta 
nobis  suppetat, omnis  istiusmodi  investigatio  mag- 
nis objiciatur  impedimentis  est  necesse.  Sed  me- 
moria dignum  est,  cum  vis  sensusque  generis 
nervosi  imminuuntur,  primosque  hujus  morbi 
effectus  se  ostendunt;  ideoque,  ut  opinor,  in- 
ferre mihi  licet,  perturbationem  sanguinis  cir- 
cuitus magis  notabilem,  quo3  istum  generis  ner- 
vosi affectum  sequitur  vel  forsitan  pene  cum  eo 
adest,  viro  eodem  per  illud  communicato  proflu- 
ere. In  hunc  modum  genere  nervoso  propaga- 
tum virus,  sanguinis  circuitum  vi  speciali  corrum- 
pit ac  sedat.  Quapropter,  sic  sentio,  vim  ge- 
neris nervosi  imminutam  hinc  morbo  causam 
proximam  subesse,  lentitudinem  sanguinis  cir- 
cumeuntis sequentem,  genere  nervoso  concusso 
mox  oriri,  eseteraque  mala  in  gyro  humoris  vita- 
lis obvia  facta,  ad  istam  lentitudinem  vel  ad  cor- 
poris conamina  ad  eandem  tollendam,  referenda 
videri. 

Si  conceditur  itaque,  indicia  hujus  morbi  prae- 
cipua ex  cursu  sanguinis  lento  potissimum  oriri, 
hic  inquirere  haud  alienum  est,  an  motus  iste 
morbidus  vasis  ipsis  torpentibus,  vel  ipsi  sangui- 
ni in  pulmonibus  haud  satis  refecto,  vel,  quod 

verisimilius  sit,  causae  utrique  ad  idem  conspi- 
ranti, est  tribuendus. 

Principio  itaque  dextra  cordis  cava  sanguine 
carbonii  pleno  ultra  modum  distenta,  et  cava  si- 
nistra capacitatem  imminuta  prorsusque  vacua, 
quae  notae  cadavera  scrutantibus  sese  obtulere, 
probabile  reddunt,  cavis  dextris  humores  pro- 
pellendi vim  aliquatenus  defecisse,  quod  a disten- 
sione nimia  in  ultimo  morbi  cuniculo  gravius 
evenire  potuerit,  atque  cava  sinistra  minus  capa- 
cia facta,  non  in  hunc  modum  a spasmo,  quam- 
vis sententiam  contrariam  multi  sint  amplexi, 
sed  a vi  contrahendi  insita  paululum  adhuc  su- 
perstite  coarctata  esse,  quam  homine  adhuc  vivo 
exercebant,  ut  undis  sanguinis  in  pulmonibus 
rite  recreati  jam  minoribus  se  aptarent.  Dein 
acidi  carbonici  generatio  inter  respirandum  defi- 
ciens sanguis  in  dextris  cordis  cavis  inque  om- 
nibusvenis  carbonio  admodum  satur,livor  summm 
cutis  ac  frigus,  sanguis  dum  e vena  fluat,  spissus 
praeter  naturam  ac  frigidus,  probabile  quoque  fa- 


* In  opusculo  Doctori  Jacobi  Johnstone  de  ccelis  tropicis 
recentius  edito,  periculum,  aeris  e pulmonibus  cholera  labo- 
rantium emisse,  Doctore  Johanne  Davy  in  Ceylonia  factum 
narratur,  cum  non  amplius  parte  tertio  cjuantitatis  acidi  car- 
bonici in  homine  sano  solitae  continere  sit  inventus. 

ciiint,  hunc  non  modo  impulsu  minori  motum, 
sed  dotibus  solitis  etiam,  quibus  cordi  contrac- 
tionem ciebat,  proparte  privatum  fuisse.  Quoniam 
denique,  in  viri  effectibus  princeps  plerumque 
extitit  vis  nervosje  defectus  jam  dictus,  idemque 
cordis  et  vasorum  omnium  fortasse  sensum  natu- 
ralem minuendo,  operari  potuisse  facile  concipi- 
mus ; quoniamqne  mutationes  sanguinis  cbemi- 
cas  eadem  de  causa  multum  affici  posse  Dominus 
Brodie  ostendit,  haud  injuria,  ut  opinor,  inferi- 
mus vis  stimulantis  in  sanguine  defectionem,  sen- 
susque cordis  imminutionem,  in  unum  conve- 
nientes, lentitudinis  supra  memorat»,  non  modo 
cordis  motibus  sed  et  vasorum  omnium  etiam  in- 
ducendae, maximam  sibi  partem  vindicasse. 

Hoc  concesso,  igitur,  lentum  hunc  sanguinis 
motum,  peculiarem  esse  effectum  viri  dicti,  et 
rationem  habere  bene  notis  effectibus  specificis, 
qui  venenis  narcoticis  inducuntur  j deinceps  ro- 
gitetur quomodo  hsec  forma  mali,  ab  auctoribus 
descripta,  casusque  “ Mort  de  chien”  dictus,  ea- 
que  exempla,  in  quibus  aegri  subito  moribundi 
quasi  a fulgure  corruerunt,  ex  eadem  causa  gigni 
potuissent.  Ad  h»c  respondeo,  cum  morbum 
observabam  varios  nec  definitos  violentae  gradus 
induentem,  diversis  temporibus  et  locis,  iisque 
- omnibus  depressum  statum  vasorum  sanguinem 

vehentium  esse  communem,  concludere  fui  in- 
ductus diversas  has  morbi  formas  ex  eadem  causa 
oriri,  veluti  totidem  effectus ; et  peculiarem  cor- 
poris constitutionem  cum  quibusdam  proclivita- 
tibus fortasse  inductis  sub  diversis  coelis,  vi  prae- 
cipua pollere  eum  cum  variis  formis  inferendi, 
quamvis  viri  intensi  status  quoque  agat  in  gene- 
ralem ejus  speciem  augendo.  Etenim  familiare 
est,  quod  ad  sententiam  confirmandam  adduco, 
nimirum,  si  homines  eodem  tempore  sub  externis 
rebus  paribus  paludum  miasmati  exponuntur, 
alii  ex  his  leniter  inhorrent,  alii  et  plures  febri 
intermittenti  in  variis  ejus  formis  afficientur,  et 
quidam  remittentem,  pari  ratione,  ac  singulorum 
vis  insita  malo  resistere  potest.  Huc  accedit  ar- 
gumentum, quod  ex  considerando  oritur  bene 
notas  vires,  quas  singulae  constitutiones  corporis 
habent,  contagiosos  morbos  variandi. 

Caeterum  cum  morbum  hunc  graviorem  vel 
mitiorem,  imprimis  a varia  corporis  temperatione, 
eundemque  alio  potius  quam  alio  caelo  leniorem 
a conditione  viri  fortioris  vel  minus  fortis  fieri 
mihi  persuasum  sit,  sub  tribus  capitulis  sequenti- 
bus indicare  conabor  : primo,  quae  signa  e lento 
sanguinis  cursu ; secundo,  quae  ex  natura  huic 
malo  mederi  conante ; ultimo,  quae  ex  ambobus 
compositis  oriri  videantur ; nec  simul,  quibus 

effectis  generalibus  ea  in  corpus  universum  pol- 
lent, quae  sub  capitulis  duobus  ultimis  ordinan- 
tur, nec  quibus  modis  curationem  inducunt,  prae- 
teribo. 

DE  INDICIIS  QU^  E LENTO  SANGUINIS  CIR- 
CUITU SOLO  ORIRI  VIDENTUR. 

Utrum  gravis  virium  defectio,  cujus  ineunte 
jam  et  progrediente  hoc  malo  testes  sumus,  viro 
solo  originem  ducit,  diserte  dicere  nequeo,  cum 
vero  vi  generis  nervosi  imminuta,  pariterque  mo- 
mento sanguinis  deficiente,  virium  jacturam  in- 
duci solere  constat,  verisimillimum  est,  directe 
primumque  moveri  a viro  aliquid  debilitatis,  id- 
que  morbi  curriculo  ingravescere,  venis  distentis 
nervos  prementibus,  ita  ut  hi  muneribus  suis 
magis  adhuc  impares  fiant*,  pulsus  ab  initio 


• Momento  sanguinis  ex  arteriis  fluentis  imminuto,  eodem- 
que  ad  cerebrum  parcius  medullamque  spinae  vecto,  vis  ner- 
vosa ex  his  organis  evoluta  multum,  quod  opinor  imminuatur 
oportet.  Praeterea  sanguis  in  venis  admodum  congestus,  non 
has  modo,  sed  et  nervorum  qui  has  adeunt  ortus  plerumque 
premens,  id  exiguum  vis  nervosae  quod  superest,  impedit, 
ne  aditu  ad  caeteras  corporis  partes  expedito  potiatur.  Ex 
his  in  aprico  est,  ut  magis  sensim  magisque  inter  morbi  cur- 
riculum debilitetur  aeger. 

morbi  gradatim  graviterque  debilior,  cordis  £b- 
grius  sensim  micantis  ac  mobiliter  palpitantis  con- 
tractiones, sanguis  e vend  secta  minime  fluens, 
summa  cutis  praesertim  artuum  pallida  frigida 
contracta,  species  linguae  quasi  leviter  coctae,  os 
aridum,  collapsaque  corporis  superficies,  cor  arte- 
riasque ad  sanguinem  rite  propellendum  minus 
sustinere,  medico  etiam  levissime  inspicienti  per 
se  annuntiant ; quin  et  praecordiorum  constricto- 
rum sensus,  plenitudo  ventriculi  intestinorumque 
molesta,  cutis  livor,  cava  dextra  cordis,  venaeque 
ubique  corporis  turgidae,  quemadmodum  in  ca- 
daveribus explorandis  repertum  est,  cor  dextrum 
quodammodo  impediri,  ne  rite  per  pulmones  san- 
guinem expediat,  vel  hujus  propellendi  vi  pri- 
vari, omnesque  sensus  molestos  sive  externos 
sive  internos,  pariterque  cutis  livorem,  ex  venis 
universis  ultra  modum  turgescentibus  pendere, 
satis  superque  docent. 

Si  conceditur  signa  jam  dicta  ex  lento  sangui- 
nis motu  oriri,  haud  alienum  foret,  certa  ex  his 
signis  protinus  indicare,  quae  ab  aliis  causis  che- 
micis  ac  mechanicis  augeri  apparent.  Primo  prae- 
terquam a mutationibus  chemicis  haud  bene  apud 
pulmones  peractis,  imminutaque  arteriarum  ac- 
tione, quam  supra  memoravimus,  frigus  corporis, 
sudore  e cunctis  spiramentis  manante,  multo  ma- 

gis  supra  modum  intendatur  oportet ; neque  se- 
cundo magis  adhuc  non  contrahitur  cutis  fluidis 
intra  telam  reticulatam  ab  eodem  frigore  densio- 
ribus effectis ; tertio  illa  tela  non  modo  propter 
humores  suos  densiores  minus  distenta,  sed  etiam 
ipsa  contracta,  qui  est  effectus  frigoris  notissimus, 
superficies  corporis  gravius  etiamnum  coarctatur ; 
cavis  denique  cordis  dextris  distensione  laboran- 
tibus, venge  universae  pejus  inde  turgescere  co- 
guntur ; nam  corde  dextro,  quemadmodum  de- 
monstravit Doctor  Carson,  rite  depleto  atque  in- 
vicem repleto,  vacuoque  identidem  in  hunc  mo- 
dum aperto,  circuitus  sanguinis  in  venis  mag- 
nopere adjuvatur. 

DE  SIGNIS  QUvE  A VI  MEDICATRICE  NATUR.® 

AD  LENITUDINExM  SANGUINIS  AMOVENDUM, 

NASCUNTUR. 

Signa,  quae  mihi  apparent  solum  agere  in  len- 
tum sanguinis  cursum  amovendo,  primo  sunt 
spasmi ; dein  suspiria ; et  denique  profundae  at- 
que curt£B  inspirationes.  Spasmi,  in  sanguine 
per  venas  propellendo  maturandoque,  ejusque 
gyrum  ubique  corporis  liberum  reddere  ac  aequa- 
bilem conando,  agere  videntur.  Namque  probe 
innotuit  actionem  musculosam  quocunque  modo 

inductam,  ad  motum  sanguinis  incitandum,  ac 
cor  ad  ictus  majores  stimulandum  plurimum  con- 
ferre ; et  ad  cursum  sanguinis  per  pulmones  ex- 
pediendum suspiria  quoque  valent ; nam  ab  om- 
nibus conceditur,  cursum  sanguinis,  pulmonibus 
expassis,  vi  minore  resisti,  qua  ille  e dextro  cor- 
dis ventriculo  propellitur.  Quin  et  h«c  pulmo- 
num expansio,  quamvis  haud  directo  modo,  valet 
cerebri  sinus  onere  suo  liberare.  Quicquid  enim 
cava  cordis  dextra  inservit  deplere,  idem  his  sini- 
bus beneficium  nequit  non  moliri.  Inspirationes 
profundae  effectus  eosdem  generales  ac  suspiria 
praestant ; aliud  vero  huc  accedit  beneficium  quod 
per  utraque  amplior  aeri  communi  detur  facultas, 
qui  copiosius  ingrediens  sanguinem  more  notissi- 
mo mutet,  quod  nimium  sit  carbonii,  auferat. 
Levamentum  autem  quod  aegri  fricationibus  cor- 
pori summo  adhibitis,  percipiunt,  inde  provenire 
duco,  quod  hae  et  vi  sua  sanguinis  cursum  per 
venas  summas  expediant,  ejusdemque  impetum, 
stimulis  idoneis  gyro  universo  augeant ; quas  ae- 
groti quando  vehementer  sibi  cupiunt,  naturae 
quodammodo  parent,  lentitudinem  toties  dictam 
superari  jubenti.  Quod  ideo  fit  probabile,  quia 
frictio  brachio  admota,  fluxum  sanguinis  e vena 
secta  promovet.  His  rebus  adductis,  percipitur 
effectus,  quo  contra  hunc  morbum  valet  frictio. 

spasmos  scilicet  solvendi,  quod  fit  minime  ut  olim 
opinio  fuit,  vi  sedante  in  musculos  inducta,  sed 
auxilio  allato,  quo  fugatur  malum,  scilicet  san- 
guinis lentitudo,  ad  quam  summovendam,  hi 
spasmi  a natura  sunt  instituti.  Qum  doctrina 
hoc  quoque  roboratur,  scilicet  quod  sanguis  venm 
incisa?  liberius  fluat  spasmis  accedentibus,  et  co- 
hibeatur iterum,  iis  cessantibus  ; eodem  pertinet 
quod  sanguinis  missio  plenior  pulsus  plenitudi- 
nem augeat,  spasmorumque  violentiam  temperet ; 
distentione  enim  venarum,  remoraque  pariter, 
quiE  fluxum  sanguinis  ex  arteriis  retardat,  per 
opus  sanguinis  missi  imminuta,  sublevataque  si- 
mul cordis  oppressione,  ejusdemque  vi  se  contra- 
hendi humoremque  propellendi  aucta,  id  ipsum 
gyro  sanguinis  universo  procul  dubio  perficitur, 
quod  natura  his  violentis  ejus  conatibus,  sed  sa- 
lutaribus, fieri  statuit. 

DE  INDICIIS,  QU^  PARTIM  E LENTO  SANGUI- 
NIS MOTU,  PARTIM  CORPORIS  AUTOCRATEIA 
EUM  SANARE  CONTENDENTE,  ORTUM  DUCUNT. 

H-ec  primo  ad  vomitionem ; secundo,  alvi  pur- 
gationem ; tertio,  sudationem  frigidam  glutino- 
sam ; ultimo,  calorem  internam  et  sitim,  perti- 
nere mihi  videntur.  Principio  vomitus,  etiamsi 

nullus  nervorum  nexus  ventriculo  intercederit 
cum  corde,  hujus  organon  seque  ac  arterias  omnes 
ad  actionem  agitato  corpore  toto,  non  excitare 
non  potest ; et  idem  inservit  sanguinis  cursum  in 
cunctis  venarum  truncis  ventriculo  proximis,  tum 
hoc  e spasmis  contracto,  tum  musculis  validis  cir- 
cumpositis se  jactantibus,  propellere.  Dein  spi- 
ritus plenius  celeriusque  solito  ductus  ac  iterum 
emissus,  quod  actionem  vomendi  comitatur,  san- 
guinis in  cerebro  transitum  magnopere  adjuvare 
videtur.  Illas  enim  respirationis  vices  modo  san- 
guinem e pulmonibus  in  cor  sinistrum  expedire, 
sed  ut  is  etiam  rite  per  arterias  ad  cerebrum  fluat, 
iterumque  per  venas  refluat,  efficere  identidem 
valent ; quo  subsidio  venis  intra  caput  lato  ut 
supra  modum  turgescere  desinant,  vis  musculosa, 
quas  cerebro,  non  inest,  ipsiusqiie  cordis  jam  gra- 
ves defectus  compensantur*:  denique  fieri  potest, 
ut  fluidum  quod  vomitione  ejicitur,  pro  parte 
exprimatur  a vasis  ventriculi  tum  exhalantibus 

• Quisquis  animi  defectionem  propter  jacturam  sanguinis, 
sive  ex  arteria  temporali  sive  avena  jugulari  fluentis  accedere 
perspexit,  observare  oportuit,  a vomitionis  conatibus  hanc 
conditionem  plerumque  comitantibus,  non  modo  augeri  san- 
guinis ex  his  vasis  fluxum,  sed  quoque  ex  his  saepe  renovari, 
postquam  sponte  cessaverit  •,  et  ita  satis  constat,  ut  actio  vo- 
mendi in  hoc  morbo  cursum  sanguinis  per  arterias  carotides 
venasque  jugularesa  liquatenus  accelerare,  ideoque  et  in  ce- 
rebro circulantem  modo  pari  afficere  valeat. 

tum  secernentibus  maxime  idcirco  citatis,  et  ex 
ingenti  renixu,  quem  arterias  capillares  a venis 
distentis  subeunt. 

Sunt  generales  purgationis  effectus  fere  iidem 
ac  vomitionis,  venas  enim  intestinorum,  mesenterii 
omentique  a torminibus,  septique  transversi, mus- 
culorumque abdominis,  alvus  reddendae  causa 
agentium,  contractionibus  compressae  sic  haud 
parum  auxilio  ad  plenitudinem  suam  morbosam 
superandam  accipiunt.  Interea  autem  cum  fieri 
possit,  ut  hic  alvi  fluxus  ab  humoribus  morbidis 
copiosius  per  intestina  effusis  sequatur,  conclu- 
dere aequum  est,  ipsum  pro  parte  ad  sanguinis 
lentitudinem  referendum,  causamque  horum  hu- 
morum fontemque,  imprimis  qui  ad  intestina 
strictius  pertinent,  a principio  explanari  posse, 
quod  supra  de  vomitiohe  est  traditum. 

Ex  principio  simili  detur  explicatio  sudationis 
frigidae  glutinosm,  qum  inter  notas  hujus  morbi 
recensetur.  Huic  quidem,  fluidisque  ventriculo 
elabentibus  et  alvo,  debilitas  vasorum,  quacun- 
que sanguinem  vehunt,  manifesta,  viam  facilem 
parat.  Qua  enim  debilitate  functiones  vasorum 
tum  secernentium  tum  excernentium  pertur- 
bante, rationis  aliquid  prasto  est,  cur  humores 
secreti  vitientur.  Quin  et  exinanitiones  supra 
memorata  largiores,  natura  sunt  conamina  venis 

turgidis  subvenire  contendentis ; atque  ex  his 
fluidis  copiosius  emissis  factum  nullus  dubito,  ut 
in  pluribus  casibus  funestis,  qui  longiores  fue- 
rant, quibusque  exinanitiones  copiosissimse debue- 
rant esse,  nulla  plus  solito  venarum  distentio 
perspici  cadavere  aperto  potuit.  Quoniam  de- 
mum ostendere  Comes  de  Mili,  Lavoisier,  et 
Majendie,  omnes  has  secretiones  et  excretiones 
pro  carbonio  emungendo,  homini  sano  inservire, 
verisimillimum  est,  in  hoc  morbo,  ubi  nimis  id 
a causis  jam  traditis  abundat,  impetum  illum 
acerrimum,  quo  vasa  tum  secernentia  tum  ex- 
cernentia cieri  supra  dicta  sunt,  conamine  natu- 
rae salutari  induci,  quo  sanguis  carbonii  nimio 
liberatur,  quod  in  eo,  me  judice,  plus  justo 
abundabat,  cum  exinanitiones  istae,  intestinorum 
praesertim  et  cutis  summae*  in  phthisi  pulmonum 
provecta,  ubi  hi,  muneribus  suis  perfungendis 
omnino  sunt  impares,  immodice  augeri  solent. 

I Hic  autem  subjungam  liceat,  ut  vasa  distenta 
et  quasi  numero  plura,  aeque  ac  diversi  colores, 
a coccineo  usque  ad  lividum,  quae  exemplis  ple- 
risque  in  membrana  ventriculi  villosa  ac  intesti- 
norum post  fatum  apparent,  minime  ab  inflam- 
matione vel  hanc  sequente  gangrena,  vel  spha- 
celo,  quamvis  multi  contrarium  opinantur  pen- 
dere videantur;  namque  notae  illae,  a sanguine 

qui  in  truncis  venarum  vicinarum  continetur 
plus  distentis,  retrorsum  post  mortem  in  capilla- 
ria extrema  refluente,  et  his  vasis  simul,  quae  huic 
tenerrimae  mollissimaeque  membranae  distribuun- 
tur, suam  vim  contractilem  amittentibus,  illisque 
-truncis  vim  resiliendi  exercentibus,  qua  ad  capa- 
citatem naturalem  redeunt,  itaque  sanguinem 
in  capillaria  propellunt,  plane,  credo,  oriuntur. 
Quin  et  malum  quo  vasa  hujus  membran® 
nimis  sunt  implet®  a surculis  arteriarum  ex- 
tremis sanguine  etiam  distentis,  magnopere 
auctum  mihi  videtur;  hi  nempe  ne  humores 
suos  rite  transmittunt  et  trunci  venarum  distenti 
inter  morbum  renixi,  et  trunci  arteriarum  mino- 
res seipsos  contrahere,  dum  vita  cum  morte  su- 
perveniente luctatur,  quod  in  re  medica  accedere 
notum  est,  perstant,  et  sanguinem  in  ramulos 
ultimos,  postea  quam  cor  micare  desit,  propel- 
lunt* Huc  accedit  sanguis  exudans  vel  e vasis 
ruptis  elapsus,  qui  tunicam  nervosam  villosam- 
que  inter  se  conjungit,  pariterque  oscula  exha- 
lantium relaxata,  quod  fortasse  simul  accidit, 


• Hanc  conjecturam  roborat  tum  experimentum  Doctoris 
Wilson  Philip,  in  tentamine  ejus  scriptorio  vigesimum  quar- 
tum, tum  Doctoris  Parry  observationes  de  conditione  arteria- 
rum recens  a fato  et  brevi  postea  habitae. 

c 

satis  superque  explicare  sufficiant,  non  modo  de 
humoribus  in  hac  membrana  effusis,  cui  nomen 
imponitur  Ecchymosis,  quee  in  cadavere  conspi- 
citur, sed  de  sanguinis  etiam  profusione  copiosa, 
qui  S£epe  adeo  in  canali  alimentario  invenitur. 
Hoc  tamen  non  nisi  post  mortem  fit,  neque  alvus 
vivi  quicquam  hujusmodi  unquam  designat*. 
His  satis  habitis,  quse  tum  de  vasis  plus  distentis, 
tum  de  sanguine  ex  his  elapso,  atque  in  summum 
membranae  villosae  effuso  explicationem  praebent, 
questio  est  proxima,  cur  ille  color,  nempe  a coc- 
cineo ad  purpureum,  vel  aliquando  ad  lividum, 
variet.  Quando  tres  isti  colores  quidem  aliique 
varii  quasi  ex  istis  mistis  compositi,  plus  minus 
vigere  pro  rata  parte  temporis  a fato  ad  cadaver 


* His  in  medium  sic  prolatis  adminiculo  aliquatenus,  ut 
arbitror,  est  scriptam  pretii  haud  parvi,  de  notis  in  ventriculi 
tunica  villosa  et  alvi  post  mortem  repertis,  quod  in  actis  me- 
“ dico-chirurgical”  dictis,  tomo  quarto,  Doctore  Yellowly 
auctore,  publici  juris  est  factum.  Eadem  spectat  Doctoris 
Johannis  Davy  epistola.  Actis  Medico-Chirurgicis  tomo  deci- 
mo inserta,  atque  ad  Jacobum  M^Gregor  Equitem  perscrip- 
ta. Hoc  indicat  quatenus  medici  praesertim  sub  ccelo  tropico, 
explorantes  falli  possunt  membranarum  rubore  aucto.  Quin 
et  stimulantia  his  organis,  ventriculo  nempe  et  alvo  admoto, 
notas  mali  pejoris  adeo  non  reddunt,  quod  contra  necessario 
fieret  si  illae  ab  inflammatione  penderent,  auxilia  nota  sunt 
firmissima,  quibus  medicus  fidere  debeat ; quae  res  medicinam 
'facientibus  est  familiaris. 

usque  incisum  conspiciebantur,  nullo  in  modo 
effici  videntur,  vel  inflammatione,  vel  huic  jam 
jam  successura  gangraena ; verum  motu  quodam 
sanguinis  ipsius  intestino  evolvuntur,  quem  pro- 
moverint vel  etiam  fortasse  induxerint  fluida  a- 
cria  foetida  hoc  morbo  extricata,  quae  in  canali  in- 
testinorum copio  magna  plerumque  reperta  sunt. 
Quae  cum  in  casibus  subito  peremptoriis  magis 
etiam  quam  in  longioribus  sese  prodiderint,  mi- 
nime ab  inflammatione  vel  saltem  ab  hujus  con- 
sequentiis inducenda  sunt.  Caeterum  quamquam 
canalis  intestinorum  parietes,  imprimis  apud  ven- 
triculum et  intestina  magna,  solito  crassiores  facti 
sunt,  et  materia  glutinosa  in  superficiem  tunica3 
villosm  copiose  effusa,  et  haec  tunica  pluribus  locis 
non  modo  partim  dimota,  sed  etiam  saepe  deleta, 
reperta  fuerunt ; hae  tamen  mutationes  morbidae 
neutiquam  pro  inflammationis  effectibus  haben- 
dae, sed  principiis  sanioribus  explicandae  sunt. 

Primo  namque,  quod  bene  notum  est,  ubi- 
cunque organa  cava  musculosa  simul  atque  mem- 
branacea, exempli  gratia  vesica  urinae  intestino- 
rumque canalis,  ad  nimiam  actionem  musculo- 
sam a spasmis  aliisque  causis  homine  vivo  cientur, 
eadem  post  extinctum  praeter  naturam  crassa  in- 
veniuntur atque  contracta,  eoque  magis  crassa, 

quo  magis  ipsorum  capacitas  fuit  iui minuta,  quod 
in  cholera  probe  est  observatum. 

Secundo,  effusio  similis  muci  copiosa  qua  su- 
per membranam  villosam  conspici  dicta  est,  cum 
quoad  dotes  physicas  chemicasque  a lympha  vere 
coagulata  differat,  haecque  in  membranam  ean- 
dem effusa  raro  visa  sit,  etiam  in  morbis  ubi  per- 
specta est  inflammatio  ; et  si  quando  in  his  appa- 
reat, per  interstitia  deposita,  vel  in  summum  pe- 
ritonaei profusa  detegatur,  nullis  cujus  vestigiis, 
quantum  scio,  in  cholera  deprehensis,  effusio  de 
qua  agitur,  non  ab  inflammatione,  sed  ab  aucta 
secretione  glandularum  muci,  ipsisque  exhalan- 
tibus provenire  ducenda  est,  quod  quale  sit,  e 
principiis  supra  de  vomitione  traditis,  enucleari 
potest.  Denique  quoniam  membranae  mucosae 
spoliatio  ad  ventriculum  praecipue  et  intestina 
majora,  et  amplior  fuerit,  quo  gravior  extiterat 
vomitus  et  purgatio,  ea  membrana  procul  dubio 
abrasa  est,  ab  agitatione  spasmorum  violenta, 
quam  decursu  morbi  intestina  patiebantur. 

Magnus  calore  internus  e malo,  quicum  cuncti 
venarum  trunci  in  corporis  cavis,  prmcipue  qui 
cordi,  jecori,  ventriculoque  sunt  proximi,  turges- 
cunt, oriatur  necesse  est : sitis  autem  gelidasque 
aquse  cupiditas  urgens,  a natura  sint  imperata  ad 
istum  calorem  sublevandum,  gelida  enim  addi- 

to  carbonio  nullo  non  modo  diluere,  sanguinem 
sed  hujus  etiam  partem  aquosam  per  exinanitio- 
nes nimias  imminutam,  reparare  valet ; facienti- 
bus autem  medicinam  familiare  est,  ubicumque 
effusiones  asque  sanguinis,  vel  exinanitiones  fiunt 
copiosiores,  exempli  gratia  in  Diabete,  Hydro- 
pe, cajterisque,  accidere  sitim  molestissimam. 


Non  modo  jam  dixi,  quantum,  credo,  satis 
sit,  principia  morbi  signa  explicare,  sed  propo- 
sui quoque,  ejus  formas  diversas,  sub  diverso 
coelo,  a vi  cujusdam  viri,  qua  adhibitum  sit,  et 
sub  singulis  regionibus  variam  ejus  vim  quam 
inducat,  ab  intenso  viro  aegrique  constitutione 
conjunctis,  pendere  ; est,  cui  alio  morbi  typo,  de- 
jectiones flavae,  alio  pene  limpidae  sint,  tertio  de- 
nique penitus  desint ; haec  tamen  inquisitio  dif- 
ficultate magna  haud  caret,  propterea  quod  cog- 
nit,  ionem  non  nisi  obscuram  de  generis  nervosi 
functionibus  atque  secretionis  habemus.  Huic 
vero  inquisitione  ingredientem,  juvabit  memoria 
tenere,  cursum  sanguinis  in  vena  porta?  peculia- 
rem, in  qua  praeterquam  momento  a tergo  vi  ip- 

sius  vasis  insita  propellit  imperium  etiam  pe- 
culiare vel  chemicum,  quo  vis  nervosa  in  secre- 
tione polleat,  ita  ut  li£ec,  auctore  Berzelio,  augea- 
tur vel  imminuatur,  prout  illa  parcius  vel  ple- 
nius fuerit  evoluta  f . Ergo  has  tres  formas  mor- 
bi ab  alvi  conditione  supra  positas,  quibus  illus- 
trantur conclusiones,  tum  ab  indiciis  illarum 
perpensis  tum  a principiis  physiologiae  jam  alla- 
tis, mihi  deductae  sumam. 

Investigationis  susceptae  initium  a varietate 
morbi  miti  faciam,  ubi  bilis  flava  dejectionibus 
subest ; interea  memorandum  est,  sanguinis  im- 
petum lentitudine  quodammodo  gravari,  venas 
universas,  imprimis  abdominis  nimis  turgescere. 


* In  vena  portarum  tum  elephanti  tum  equi,  fibras  mus- 
culosae perspectae  sunt  distinctae  perquam  et  validae.  Ergo 
eadem  pariter  in  genere  humano  existere,  credendum  pro- 
ponit rerum  similitudo,  equidem  in  cadavere  valde  conspicua 
apud  theatrum  nuper  vidit  celeberrimus  Anatomiae  in  hac  Aca- 
demia Professor. 

t Hanc  Berzelii  opinionem  experimenta  Doctoris  Wilson 
Philip  confirmare  videntur,  qui  in  tentamini  suo  de  expe- 
rimentis scriptorio,  pagina  143.  ad  hanc  conclusionem  deve- 
nit, nempe  vi  nervosa  omnino  opus  esse,  ut  humores  vaso- 
rum secernentium  proprii,  singuli  apud  organa  sua  e sanguine 
elaborentur.  Quin  et  ejusdem  vis  interruptae,  nec  jam  eum 
cerebro  commercium  liabentis  vice  fungi  eandemque  etiam 
restaurare  posse  galvanisnum  nervo,  qui  organo  secretionis 
impensus  esset,  applicatum  entiorem  seipsum  fecit. 

genusque  nervosum  debilitatum  laborare.  Si  con- 
ceditur, li£ec  tria  vitia,  secundum  imprimis,  ad- 
esse, ratio  haud  obscura  est,  cur  vena  porta3  prae- 
ter naturam  potissimum  distendatur,  tum  a situ 
quem  habet,  tum  a munere  quo  fungitur.  Hujus 
enim  distensio,  et  vis  contractilis  ad  naturalem 
capacitatem  recuperandum,  (sine  ejus  vita  pro- 
pria *,  et  vi  a tergo),  ad  talem  impetum  inducen- 
dum conferunt ; quo  impetu  facto  quoniam  ve- 
nae cavae  hepaticae  cum  vena  cava  ascendente  con- 
juncta, sanguine  congesto  pariter  ac  coeterae  la- 
borant, facile  demum  intelligitur,  qua  ratione 
quidam  renixus  occurratur,  ne  sanguis  libere  in 
haec  vasa  transeat  e vena  portae ; simulque  verisi- 
mile est,  hujus  extrema  secernentia  aucta  actione 
potissimum  concuti,  unde  secuturum  sit,  secre- 
tionem hepaticam  ita  longe  supra  modum  augeri. 
His  autem  concessis,  qu£e  secretionis  hepatis  auctm 
rationem  reddant,  et  probata  Berzelii  sententia, 
vim  nervosam  secernentis  organi  cujus  vis,  mate- 
rias peculiari,  qua  organi  secretio  insignitur,  e 


* Haud  absimile  est,  ut  opinor,  sanguinem  carbonio  satu- 
rum, quo  vena  portae  in  cholera  abundat,  illam  ramulosque 
ejus  ad  actionem  auctam  stimulare  pariter  valere,  ac  sanguis 
in  pulmonibus  probe  refectus  ipsum  cor  iritat. 

massa  sanguinis  elaborandae  preecipue  impendi ; 
sequitur  vim  nervosam  in  jecore  futuram  esse 
generalis  debilitatis  toto  in  corpore  participem, 
ideoque  minus  ejus  materiae,  quam  ille  biliosam 
nominat,  formatum  iri, 

Dein  si  conceditur,  fluidiora  secretionis  hepa- 
ticae hinc  nimis  abundare,  materiamque  bili- 
osam illinc  deficere,  e principio  supra  dicto,  ex- 
plicatu facile  est,  cur  in  hac  morbi  varietate  le- 
niter flavescant  dejectiones ; et  etiam  cum  hac 
copia  minori,  magisque  fusca  flavedine  esse  inci- 
piant, quo  propior  est  sanitas  redux,  eo  conclusio 
nostra  plus  patet.  Nimirum  quo  exitus  morbi 
felix  magis  in  propinquo  est,  eo  vis  nervosae  ac 
proinde  vasorum  secernentium  actio  sanior  ; con- 
tra, haec  pariter  ac  illa,  vices  varias  experiuntur, 
morbo  ad  pejus  progrediente ; unde  dejectiones 
pro  rata  parte  mutationis  deterioris  sunt,  copio- 
siores et  minus  flavae.  Dein  si  pro  concesso  su- 
mitur, ut,  quae  supradicta  sunt,  rationem  red- 
dant, cur  in  miti  morbi  varietate  alvinis  dejec- 
tionibus insit  biliosa  materia ; cujus  absentia  in 
typo  graviori  “ Mort  deChien”  nuncupato,  princi- 
piis similibus  exponi  potest.  Namque  in  morbo 
graviori,  quo  magis  debilitas,  vis  vitalis  defectio 
tumorque  venarum  supra  modum  oriuntur,  eo 

plus  tum  vis  nervosae,  tum  vasorum  secernentium 
in  hepate  actio  in  oppositis  extremis  erit ; et  dum 
res  ita  se  habent,  multum  abest,  ut  li£e  dejectiones 
a jecore  non  fluant,  quam  sententiam  Doctor 
Johnstone  amplecti  videtur.  Contra  autem  mihi 
persuasum  est  a principio  jam  tradito,  hoc  orga- 
non  principem  esse  earum  fontem  ; et  hanc  sup- 
pressionem ad  productionem  materiae  biliosa? 
solum  referri  ; emeteris  jecoris  secretionis  fluidis 
statu  sano,  uti  verisimile  est,  manentibus  vel  ab 
hoc  parum  saltem  mutatis  * Quinetiam  prae- 
terquam a momento,  quo  in  extremis  venae  por- 
tse  surculis  citatior  sanguis  fertur,  ab  eodem  si- 
mul arteriae  hepaticae  debiliori,  corrumpitur  jeci- 
noris  secretio ; nempe  neque  a cerebro  neque  a 
medulla  spinali  ad  arteriam  illam  satis  vis  nervo- 
sae, de  quo  supra  agitur  fluit ; unde  propria  ejus- 
dem actio  manca,  dum  vim  nervosam  vicissim  fo- 
vere, reliquoque  munere  perfungi  minus  valet. 


• Cujus  sententiae  eo  magis  sum  fautor  quod  experimenta 
a Doctore  Wilson  Philip  instituta  ostendant,  quanquam  vi 
nervosa  apud  organum  secernens  deficiente,  formatio  humo- 
ris proprii  ibidem  interrupta  pendet,  fluida  tamen  in  organo 
eodem  haud  minus  copiosa  formari,  quam  cum  humor 
proprius  secerneretur  integer. 

Qua  de  causa,  in  tertia  morbi  varietate  omnino 
supprimitur  alvus,  facile  est  expositu,  hic  enim 
corporis  tum  vivi  tum  secti  post  fatum  notse,  vi- 
res cordis,  dextri  praesertim,  quibus  sanguinem 
propellit,  maxime  debilitari  docent.  Quo  factoi, 
videtur  fere  ut  universae  venae  magis  intumescant 
magisque  quam  in  typis  morbi  supra  memoratis ; 
tum  fluxu  sanguinis  nimio  ad  venam  port^  de- 
rivato, haec  ita  subito  nimis  distenta,  paralysi  re- 
solvitur, vel  humores  propellere  suos  haud  satis 
valet. 

Dein  cum  pro  concesso  est,  in  hac  morbi  va- 
rietate, hinc  contractionem  cordis  propriam  mul- 
tum minui,  illinc  vim  contrahendi  venae  portae 
penitus  deficere,  intellectu  haud  difficile  est,  qua 
ratione  vasorum  jecinoris,  ventriculi  alvique  se- 
cernentium functiones  interrumpantur,  adeoque 
cito  mors  veniat.  Actio  cordis  nimirum  uti  pro- 
babile est,  tantopere  sub  initium  collabitur,  ut 
cerebro  generique  nervoso  quantitatem  sanguinis, 
eorum  functionibus  necessariam  mittere  subito 
desinat. 

Jam  finitis  rationibus,  quae  pro  proxima  causa 
morbi  semper  habitae  sunt,  quas  ut  revera  est, 
tantum  conspexi  una  cum  Domino  Curtis,,  quasi 
vinculum  in  magna  serie  eventuum ; num  non 

alienum  erit,  quo  res  magis  elucidetur,  memorare 
ut  mihimet  cognitum  sit,  ejectiones  in  copia  au- 
geri, earumque  flavedinem  imminui ; idque  tanto 
magis  accidisse,  quanto  gravior  erat  morbi  impe- 
tus, a varietate  ab  auctoribus  practicis  -descripta, 
usque  ad  “ Mort  de  Chien”  horrendam  ; quin  et 
dejectiones  limpidiores  ac  glutinosiores,  earum- 
que copiam  imminutam  ipsasque  graviores  con- 
spexi, quo  magis  intendebatur  in  corpore  virus, 
a varietate  proxima  ad  eam  usque,  qua  fato  seque 
subito  ac  fulgure  invadente,  miseri  ceciderunt. 
In  tali  exemplo  conquassari  adeo  vis  vitalis  vide- 
tur, ut  amplius  excitari  prorsus  recuset,  nec  co- 
natus sanabiles  jam  exercere  ullos  queat ; csete- 
rum  in  exemplis  morbi  gravioris  a “ Mort  de 
“ Chien”  usque  ad  id  gravissimum  jam  dictum, 
quo  magis  debellantur  vitse  vires,  nec  jam  am- 
plius excitari  nec  sese  reficere  possunt,  eo  magis 
pro  rata  parte,  gradatim  decrescere  dejectiones, 
observantur. 

Jam  notatu  dignum  est,  antequam  labori  nos- 
tro finem  imponamus,  quo  gravior  urgeat  mor- 
bus, eo  corpus  carbonio,  quod  in  se  habuit,  se  li- 
berare minus  posse ; quod  an  rejiciendum  sit  in 
effectum  specialem,  quo  in  ipso  sanguine  polleat 
virus,  dicere  vix  possum.  Sed  propterea  quod 

aeri  e pulmonibus  emisso  haud  satis  acidi  carbo- 
nici  insit,  quodque  per  hos  sanguinem  transmit- 
tere celeritate  idonea  minus  valeat  cordis  actio, 
hanc  mutationem  chemicam  imperfectam,  a causa 
composita  nempe  functione  partim  cordis  partim 
pulmonis  morbida  pendere  verisimilius  est.  Po- 
test fieri  etiam,  ut  vis  nervosa  debilior,  muta- 
tiones chemicas  in  pulmonibus  minuat,  simulque 
ad  malum  idem  haud  parum  conferat  cordis  in- 
firmitas, circuitu  nimirum  per  illos  haud  rite  ex- 
pedito, nec  illuc  misso  necessario  sanguinis  penu, 
qui  aeri  ingredienti  objiciatur. 

Qu£e  si  ita  se  habent,  eosque  auctores  sequa- 
. mur,  qui  a gyro  sanguinis  peculiari  in  hepate, 
huj  usque  secretione  carbonacea,  organum  hoc 
pulmonibus  auxilio  esse,  quo  liberatur  sanguis 
carbonio,  putarunt,  dictu  haud  difficile  est,  cre- 
do, quomodo  actionis  hepaticae  auctm,  pro  parte 
ratio  reddatur,  praesertim  si  de  nexu  consensu- 
que, qui  jecur  inter  pulmonem,  cutem,  ventri- 
culum, et  alvum  intercedunt,  cogitatum  sit: 
Quanquam  enim  in  casu,  cui  “ Mort  de  Chien” 
nomen  imponitur,  carbonacea  bilis  pars,  vel  ejus 
colorans  materia  non  adest  hepatis  secretioni,  ta- 
men magnum  ejus  augmentum,  sine  peculiari 
actione  venae  portae,  nihil  aliud  putandum  est, 

nisi  natune  conatus  salutaris,  sed  imbecillus,  ad 
liberandum  sanguinem  ab  excessu  hujus  princi- 
pii, et,  per  hanc  et  alias  vias  jam  dictas,  ad  per- 
fungendum pulmonum  munere,  in  carbonium 
sanguinis  sejungendo*;  qu£e  conclusio  eo  magis 
comprobatur,  quod  materia  bilis  in  alvo  conspec- 
ta, sive  “ Mort  de  Chien,”  sive  alius  gravior  ca-. 
sus  adsit,  ominis  est  fausti,  eademque  gradatim 
augescens  aegrum  convaliturum  certissime  prae- 
nuntiat *,  praesertim  cum  eo  major  est,  quo  mi- 
nores ejectiones  fluunt,  quo  magis  enim  ut  vide- 
tur, carbonio  purgatur  sanguis,  eo  magis  hic  re- 
creatus, carbonioque  emisso  utilis  denuo  reddi- 
tus, cerebro  generique  nervoso  auxilio  venit,  pa- 
riterque  vis  nervosa  corporis,  ac  ejus  conatus  ad 
sanationem  valent. 

Si  hasc  jam  dicta  concedantur  sanitatis  redeun- 
tis rationem  reddere,  dein  a re  non  sit  subjicere, 
quae  mihi  apparet  mortis  causa,  quippe  quam 
sectio  haud  semper  explicabit. 


* Minime  dicere  velim,  bilem  profunde  viridem  ominis 
esse  secundi ; exemplis  enim  pessimis,  saepe  accidit  ut  inter 
conatus  vomitionis  aegros,  ea  admodum  parca  ejiciatur ; quam 
e fellis  vesica  venire  puto,  antea  in  hoc  viscere  collectam, 
perque  molimina  vomendi  violenta  demum  emissam  ; verum 
bilem  initio  leviter,  sensimque  profundius  flavescentem,  prae- 
nuntiam salutis  arbitror. 

Imprimis  satis  contat  virus  ipsum  protinus  cor- 
poris vires  vitales  deprimere  ejusque  excibilita- 
tem  minuere,  magnopere  possit,  ut  patet  ex  su- 
bita complurum  morte,  ex  eodem  inducta.  Dein 
ista  virium  lapsarum  conditio,  progrediente  mor- 
bo, insigniter  augeatur  necesse  est,  dum  corpus 
sub  suis  conatibus  languescens  nequicquam  niti- 
tur, ab  effectibus  hujus  mali  insoliti  se  liberare. 

Quoniam  denique  inter  omnes  constat,  ut  san- 
guis in  arteriis  etiam  lento  circt  u mutationem 
subeat,  et  venosam  acquirat  speciem  * ; et  ex  hac 
re  verisimillimum'  est,  sanguinem  corporis  uni- 
versum sub  exitum  cholerre  lethalem,  venosum 
fieri  f.  Praeterea  ut  Bichat  ostendit,  cerebrum 
genusque  nervosum,  cum  sanguine  venoso  pro 
arterioso  suppeditantur,  ad  officia  sua  non  am- 
plius valere  | ; ideoque  nullum  est  dubium,  quin 


* Addi  possunt  plures  causae  pro  hac  mutatione,  sanguinis 
snpradicta  (in  pag.  £8.),  et  quoque  effectus  hujus  causae, 
(pag.  6.)  et  etiam  in  nota  eidem  annexa. 

t In  opere  etiam  Doctoris  Jacobi  Johnstone  de  coelis  tro- 
picis recenti  memoratur,  a Doctore  Johanne  Davy  repertum 
non  alium  e venis  alium  ex  arteriis  sanguinem  in  hoc  morbo 
missum,  interposito  nempe  discrimine  nullo,  alterum  pariter 
ac  alterum  ejusdem  coloris  esse,  qualis  venarum  esse  solet. 

J Doctor  Gordon  Edinensis,  paucis  abhinc  annis  defunctus, 
eadem  invenit  ab  experimentis  ab  eo  in^itutis. 

hic  eventus,  ex  viribus  concurrentibus  causarum 
praecedenti iim  praecipue  pendeat. 

Opere  jam  peracto,  lector  meus,  ut  credo,  has 
cogitationes  pathologicas  haud  temere  rejiciet ; 
quippe  quae  mihi  appareant  melius  consentire, 
quam  ullum  adhuc  editum,  cum  his  principiis 
Therapeuticis,  quae  et  praxis  et  experientia  do- 
cuerunt. Utcunque  tamen  disserendi  de  affini- 
tatibus, quas  hae  cogitationes  ac  principia,  aliae 
aliis  afferunt,  haud  locus  erit  *,  et  limites  jam 
transii  qui  dari  solent  hujusmodi  operibus,  spe- 
ro, immunem  ab  hac  investigatione  me  esse  fac- 
tum. 


* Annon  dignum  est  periculum  facere  Nitrosi  Oxydi  ? 
Peculiares  enim  ejus  effectus,  sine  aliqua  theoria  de  re,  cre- 
dere me  induxit,  si  usurpari  potuit,  idem  esse  potentissimum 
remedium. 

